Diari Oficial de la Generalitat Valenciana


Sumari del DOGV 9838, del 29-04-2024 (2024/3143)

Extracte de resolució del rector de la Universitat Politècnica de València per la qual es publiquen les bases i es convoca el Premi de la Càtedra Torrescamara a l'estudiant de l'ETSI de Camins, Canals i Ports amb una trajectòria d'excel·lència, matriculat en segon curs del màster d'Enginyeria de Camins, Canals i Ports de la Universitat Politècnica de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3143


Data del document
:   10-04-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de resolució del rector de la Universitat Politècnica de València per la qual es publiquen les bases i es convoca el Premi de la Càtedra Torrescamara a l'estudiant de l'ETSI de Camins, Canals i Ports amb una trajectòria d'excel·lència, matriculat en segon curs del màster d'Enginyeria de Camins, Canals i Ports de la Universitat Politècnica de València. [2024/3143]  
BDNS (identif.): 754217.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/754217  
  
En la present resolució s'aprova la convocatòria del Premi de la Càtedra Torrescamara a l'estudiant de l'ETSI de Camins, Canals i Ports amb una trajectòria d'excel·lència, matriculat en segon curs del màster d'Enginyeria de Camins, Canals i Ports de la Universitat Politècnica de València, que es regirà per les bases que es publiquen en esta resolució.  
  
  
Objecte  
Entenent l'etapa universitària com un procés per a la formació integral de les persones que permet desenvolupar habilitats cognitives, emocionals, socials i ètiques en els estudiants, es promouen els premis als estudiants amb una trajectòria d'excel·lència en l'àmbit de l'ETSI de Camins, Canals i Ports de la Universitat Politècnica de València, finançat per la Càtedra Torrescamara.  
  
Premi  
Es concedirà un premi per un import total de 2.000 € (dos mil euros) per a l'estudiant que acredite el compliment dels requisits estipulats en les presents bases reguladores del procediment i resulte guanyador del procés de competència proposat en estes bases.  
  
Beneficiaris  
Els sol·licitants del premi han de complir, al final del termini de sol·licitud, els següents requisits:  
Este premi es dirigix a estudiants matriculats en el curs acadèmic 2023/24 en almenys 36 crèdits (a temps complet) o 24 crèdits (a temps parcial) en assignatures de segon curs del màster d'Enginyeria de Camins, Canals i Ports de l'Escola Tècnica Superior d'Enginyeria de Camins, Canals i Ports de la Universitat Politècnica de València.  
  
  
Termini de presentació de la documentació  
El termini de presentació de les sol·licituds comença a partir de l'endemà de la publicació de l'extracte d'esta resolució en el Diari Oficial de la Generalitat Valenciana i finalitza cinc dies després de la publicació.  
  
Bases reguladores  
Accessibles en https://www.iccp.upv.es  
  
València, 10 d'abril de 2024.- El rector de la Universitat Politècnica de València: José Esteban Capilla Romá.